[{"text_idx": "#000001", "text": "Amdano Cyflog Byw i Gymru Arweinyddiaeth"}, {"text_idx": "#000004", "text": "Buddsoddi \u00a396m i roi taliad ychwanegol o \u00a31,000 i ddegau o filoedd o staff gofal cymdeithasol"}, {"text_idx": "#000005", "text": "Heddiw, cyhoeddodd y Dirprwy Weinidog Julie Morgan fuddsoddiad pellach o \u00a396m i gefnogi staff, a hynny ar ben y buddsoddiad o \u00a343m i gyflwyno cyflog byw gwirioneddol."}, {"text_idx": "#000009", "text": "Cyflwyno\u2019r cyflog byw gwirioneddol ym maes gofal cymdeithasol yw un o\u2019n prif flaenoriaethau ac rwy\u2019n falch ein bod ni wedi gallu gwneud hyn yn ystod blwyddyn gyntaf ein llywodraeth."}, {"text_idx": "#000011", "text": "Rwyf wedi gweld gyda fy llygaid fy hun y gwahaniaeth y gall gweithwyr gofal cymdeithasol ei wneud i fywydau pobl bob dydd, ac rwy\u2019n gwybod faint y mae pobl yn eu gwerthfawrogi."}, {"text_idx": "#000013", "text": "Gwneir y buddsoddiad o \u00a396m ar gyfer y taliad ychwanegol ar ben y buddsoddiad o \u00a343.2m a gyhoeddwyd ym mis Rhagfyr i sicrhau bod gweithwyr gofal cymdeithasol yn cael y cyflog byw gwirioneddol yn 2022-23. Bydd tua 53,000 o weithwyr gofal cymdeithasol yn gymwys i gael y taliad ychwanegol."}, {"text_idx": "#000014", "text": "Bydd y taliad ychwanegol, a fydd yn cael ei roi ar yr un adeg a\u0302 chyflwyno\u2019r cyflog byw gwirioneddol, yn \u00a31,498 cyn didyniadau treth ac yswiriant gwladol. Gall gweithwyr gofal sy\u2019n talu treth incwm ar y gyflog sylfaenol ddisgwyl cael \u00a31,000 ar o\u0302l didyniadau."}, {"text_idx": "#000015", "text": "Rydym yn disgwyl y bydd y taliad ychwanegol a\u2019r cyflog byw gwirioneddol yn cael eu prosesu yng nghyflogau pobl rhwng mis Ebrill a mis Mehefin, o ganlyniad i gymhlethdod y sector gofal a\u2019r nifer fawr o weithwyr dan sylw. Bydd y taliad ychwanegol ar gael fel taliad sengl neu randaliadau misol."}, {"text_idx": "#000016", "text": "Mae Llywodraeth Cymru hefyd yn ariannu ymgyrch recriwtio cenedlaethol ac yn cymryd camau i broffesiynoli\u2019r sector a gwella\u2019r cyfleoedd gyrfa."}, {"text_idx": "#000018", "text": "\u201cRydym ni yn Darwin Gray yn ymfalchio yn y ffaith ein bod yn talu Cyflog..."}]